ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 2
Ρύθμιση θεμάτων αστυνομικού προσωπικού .
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις του άρθρου 11 παρ. 1 περίπτ. γ΄, δ΄,
ε΄ και στ΄ του ν. 1481/1984 «Οργανισμός Υπουργείου
Δημόσιας Τάξης» (Α΄ 152), όπως το άρθρο αυτό αντικαταστάθηκε με το άρθρο 1 παρ. 1 του ν. 1590/1986 (Α΄ 49).
2. Τις διατάξεις του άρθρου 28 παρ. 1 του ν. 2800/2000
«Αναδιάρθρωση Υπηρεσιών Υπουργείου Δημόσιας Τάξης, σύσταση Αρχηγείου Ελληνικής Αστυνομίας και άλλες
διατάξεις» (Α΄ 41).
3. Τις διατάξεις του άρθρου 39 παρ. 1 του ν. 4249/2014
«Αναδιοργάνωση της Ελληνικής Αστυνομίας, του Πυροσβεστικού Σώματος και της Γενικής Γραμματείας Πολι-
τικής Προστασίας, αναβάθμιση Υπηρεσιών του Υπουργείου Δημόσιας Τάξης και Προστασίας του Πολίτη και
ρύθμιση λοιπών θεμάτων αρμοδιότητας Υπουργείου
Δημόσιας Τάξης και Προστασίας του Πολίτη και άλλες
διατάξεις» (Α΄ 73).
4. Το π.δ. 123/2016 «Ανασύσταση και μετονομασία
του Υπουργείου Διοικητικής Μεταρρύθμισης και Ηλεκτρονικής Διακυβέρνησης, ανασύσταση του Υπουργείου
Τουρισμού, σύσταση Υπουργείου Μεταναστευτικής Πολιτικής και Υπουργείου Ψηφιακής Πολιτικής, Τηλεπικοι-
νωνιών και Ενημέρωσης, μετονομασία Υπουργείων Εσωτερικών και Διοικητικής Ανασυγκρότησης, Οικονομίας,
Ανάπτυξης και Τουρισμού και Υποδομών, Μεταφορών
και Δικτύων» (Α΄ 208).
5. Τις διατάξεις της υπ’ αριθμ. Υ186 από 10.11.2016
απόφασης του Πρωθυπουργού «Ανάθεση αρμοδιοτήτων στον Αναπληρωτή Υπουργό Εσωτερικών Νικόλαο
Τόσκα» (Β΄ 3671).
6. Την υπ’ αριθμ. 8000/1/2017/1-α΄ από 10/01/2017
Εισήγηση του Προϊσταμένου της Γενικής Διεύθυνσης
Οικονομικών και Επιτελικού Σχεδιασμού.
7. Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του κρατι-
κού προϋπολογισμού.
8. Την υπ’ αριθ. Δ10/2017 Γνωμοδότηση του Συμβουλίου της Επικρατείας, ύστερα από πρόταση του Αναπλη-
ρωτή Υπουργού Εσωτερικών, αποφασίζουμε:
Άρθρο 1
Μεταβολές οργανικών θέσεων
Οι οργανικές θέσεις του αστυνομικού προσωπικού γενικών καθηκόντων που προβλέπονται από τις διατάξεις
του άρθρου 19 παρ. 2 περίπτωση α΄ του ν.2800/2000
(Α΄ 41), όπως διαμορφώθηκαν με μεταγενέστερες διατάξεις, αυξάνονται κατά μία (1) θέση για το βαθμό του
Αντιστρατήγου Αστυνομίας και μειώνονται κατά δύο (2)
για το βαθμό του Υπαστυνόμου.
Άρθρο 2
Τροποποίηση διατάξεων του
π.δ. 178/2014 (Α΄ 281)
1. Οι περιπτώσεις ε΄ έως ι΄ του άρθρου 42 του
π.δ. 178/2014 αναριθμούνται, αντιστοίχως, σε περιπτώσεις στ΄ έως ια΄ και προστίθεται νέα περίπτωση ε΄ ως
εξής: «ε. τον Γενικό Επιθεωρητή Αστυνομίας Αλλοδαπών
και Προστασίας Συνόρων, ο Προϊστάμενος Κλάδου Αλλοδαπών και Προστασίας Συνόρων».
2. Η παράγραφος 2 του άρθρου 46 του ιδίου ως άνω
π.δ/τος αναριθμείται σε παράγραφο 3 και προστίθεται
νέα παράγραφος 2 ως εξής: «Ο Γενικός Επιθεωρητής
Αστυνομίας Αλλοδαπών και Προστασίας Συνόρων ασκεί
τις αρμοδιότητες της προηγούμενης παραγράφου, πλην
της περίπτωσης ι΄, στα θέματα αστυνομίας αλλοδαπών
και προστασίας συνόρων που καθορίζονται στις διατάξεις της παρ. 7 του άρθρου 11 του ν. 4249/2014 (Α΄ 73)
και βοηθά ως προς αυτά τον Αρχηγό και τον Υπαρχηγό
του Σώματος κατά την εκτέλεση των καθηκόντων τους».
3. Η περίπτωση δ΄ της παραγράφου 2 του άρθρου
61 του ιδίου ως άνω π.δ/τος αντικαθίσταται ως εξής:
«δ. Οι Γενικοί Επιθεωρητές Αστυνομίας Βορείου και
Νοτίου Ελλάδος και ο Γενικός Επιθεωρητής Αστυνομίας Αλλοδαπών και Προστασίας Συνόρων, βοηθούν τον
Αρχηγό και τον Υπαρχηγό του Σώματος στην εκτέλεση
των καθηκόντων τους και εποπτεύουν, κατευθύνουν,
συντονίζουν και ελέγχουν, κατά λόγο αρμοδιότητας, οι
μεν Γενικοί Επιθεωρητές Αστυνομίας Βορείου και Νοτίου
Ελλάδος τις περιφερειακές Υπηρεσίες του τομέα ευθύνης
τους, ο δε Γενικός Επιθεωρητής Αστυνομίας Αλλοδαπών
και Προστασίας Συνόρων τις περιφερειακές Υπηρεσίες
της επικράτειας».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Ιανουαρίου 2017
ΤΕΥΧΟΣ  ΠΡΩΤΟ
Αρ. Φύλλου 4
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α’ 4/20.01.2017
Άρθρο 3
Έναρξη ισχύος
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Εσωτερικών αναθέτουμε τη δημοσίευση και εκτέλεση του παρόντος διατάγματος.
Αθήνα, 18 Ιανουαρίου 2017
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Ο Αναπληρωτής Υπουργός Εσωτερικών
ΝΙΚΟΛΑΟΣ ΤΟΣΚΑΣ

[Source: 20170100004.pdf | Tokens: 3974]